text: सिंह ने यह भी कहा कि राजग की शर्मनाक पराजय के लिए प्रधानमंत्री नरेंद्र मोदी को जिम्मेदार नहीं ठहराया जा सकता। गृह मंत्री ने कहा- भागवत का बयान नुकसान पहुंचाने वाला नहीं था। यह कोई विवादास्पद बयान नहीं था। हम उस तरह से नहीं सोच सकते। उन्होंने सिर्फ यह कहा था कि आरक्षण जारी रहना चाहिए। राजनाथ सिंह ने यह बात तब कही जब उनसे पूछा गया कि क्या आरक्षण नीति की समीक्षा की वकालत किए जाने संबंधी आरएसएस प्रमुख मोहन भागवत के बयान का राजग की संभावनाओं पर नकारात्मक प्रभाव पड़ा।